Нискотарифната ″ Райънер ″ слага такса на тоалетните в самолетите си Ирландската нискотарифна авиокомпания ″ Райънер ″ ( Ryanair ) планира да въведе такса за използване на тоалетните на борда на самолетите си . Това съобщи в . ″ Дейли мейл ″ ( The Daily Mai ) като се позова на прессъобщение от авиокомпанията . Таксата вероятно ще бъде едно евро или един британски паунд . Авиопревозвачът вече работи заедно с ″ Боинг ″ над нова конструкция на тоалетните , в които може да се влезе , като се пусне монета . Освен това компанията смята да намали броя на тоалетните на борда от три на една . Това ще позволи в машините да се поставят допълнително шест пътнически седалки . За първи път това намерение бе изказано през февруари 2009 г . от генералния директор на ″ Райънер ″ Майкъл О ' Лири . Тогава то предизвика силното недоволство на членовете на потребителските асоциации в Ирландия и Великобритания , заради което О ' Лири нарече предложението си ″ шега ″ . Но през април тази година генералният директор все пак потвърди , че ще има такса за ползване на тоалетните в самолетите на компанията . Пътниците на ″ Райънер ″ вече плащат за храната и напитките , за ръчния багаж , дори за превоза на багаж над 15 килограма . При това надценката за храната надхвърля 300 процента . ″ Райънер ″ е най - голямата европейска нискотарифна компания , създадена през 1985 г . , която лети в 20 европейски страни и Мароко . Компанията е известна с това , че компенсира ниските цени на полетите със заплащането на различни услуги . Освен тях превозвачът вдига цената на билета с 10 паунда , когато пътникът го плаща с кредитна карта .